Գարիկ Խառլամով

Իգոր Յուրիի Խառլամով (ծնվ. 1981 թվականի փետրվարի 28-ին, Մոսկվա), ռուս կոմիկ դերասան, առավել հայտնի է Գարիկ Բուլդոգ Խառլամով մականունով։ ՈՒՀԱ-ի «Մոսկվայի „ՄԱՄԻ“ հավաքական» և «Ոչ ոսկի երիտասարդություն» թիմերի մասնակից է, Comedy Club հեռուստահաղորդման ռեզիդենտ է, «Գրասենյակ» ռեալիթի շոուի, «Երեք կապիկ» հաղորդման, «Բուլդոդ-շոու» և «ԽԲ» հումորային ծրագրերի հաղորդավարն է։


== Կենսագրություն ==

Ծնվել է Մոսկվայում, 1981 թվականի փետրվարի 28-ին։ Որոշ աղբյուրներում հաճախ որպես ծննդյան օր նշվում է 1980 թվականի փետրվարի 29, բայց հարցազրույցներից մեկում Խառլամովը հերքում է դա։ Ծնվելուց հետո նրան անվանել են Անդրեյ, բայց երեք ամիս անց նրա անունը փոխել են Իգոր, ի հիշատակ մահացած պապի։ Երբ Իգորը դեռահաս էր, նրա ծնողները բաժանվեցին։
Հայրը՝ Յուրի Խառլամովը գնաց Ամերիկայի Միացյալ Նահանգներ և տարավ որդուն իր հետ։ 14 տարեկան հասակում Չիկագոյում Իգորը անցավ «Հարենդտ»-ի դպրոց-թատրոնի ընտրությունը։ Խմբում նա միակ ռուսն էր։ Խառլամովի ուսուցիչը դարձավ ամերիկացի դերասան Բիլի Զեյնը։ Գարիկն Ամերիկայում սկսեց գումար աշխատել՝ վաճառելով բջջային հեռախոսներ և աշխատելով «McDonald’s»-ում։
Հինգ տարի Ամերիկայում ապրելուց հետո, Գարիկը վերադարձավ Մոսկվա, երբ իր մայրը ունեցել էր զույգ դուստրեր։ Գարիկը իր զարմիկ Իվանի հետ սկսեց կիթառ նվագել ու երգել մետրոյում, և անեկդոտներ պատմել Արբատում:
Ավարտել է Կառավարման համալսարանը՝ «Անձնակազմի կառավարում» մասնագիտությամբ, որով, սակայն, երբեք չի աշխատել։ Գարիկը հիշում է.

Աշխատել է Муз-ТВ հեռուստաալիքում, որտեղ վարել է «Երեք կապիկ» հաղորդումը։ Եղել է ՏՆՏ հեռուստաընկերության «Գրասենյակ» ռեալիթի շոուի հաղորդավարը։ Հետագայում հանրաճանաչ է դարձել «Comedy Club»-ում ռեզիդենտության շնորհիվ (ՏՆՏ), որտեղ հանդես է գալիս Թիմուր Բատրուդինովի հետ դուետով 2005 թվականի ապրիլի 23-ից մինչև 2009 թվականի սեպտեմբերը։ Ծրագրին վերադարձել է 297 թողարկմանը (2011 թվականի հոկտեմբերի 21)։ Միառժամանակ մասնակցություն է ունեցել կատակերգական ժանրի գեղարվեստական ֆիլմերում, օրինակ՝ «Լավագույն ֆիլմ», «Լավագույն ֆիլմ 2» և «Լավագույն ֆիլմ 3-ԴԵ»։ 2008 թվականին մասնակցել է Նաստյա Կամենսկիխի հետ «Երկու աստղ» նախագծում։
2010 թվականի հունիսի 6-ին, ժամ 20:45-ին ՆՏՎ հեռուստաալիքով կայացել է նոր «Բուլդոգ-շոու» կատակերգական նախագծի շնորհանդեսը։ Նախագիծը շուտով դադարել է իր գոյությունը ցածր վարկանիշի և Խառլամովի «Լավագույն ֆիլմ 3-Դե» ֆիլմում նկարահանումների արդյունքում առաջացած զբաղվածության պատճառով։ Ծրագրված էր, որ ծրագիրը կտեղափոխվի ՏՆՏ հեռուստաալիք և եթեր դուրս կգա 2011 թվականի սեպտեմբերին «Լավագույն շոու» անվանումով, սակայն նախագիծը այդպես էլ մնաց չիրականացված։
2010 թվականի դեկտեմբերի 3-ին նորից հանդես եկավ ՈՒՀԱ-ում երկու տարի ընդմիջումից հետո։ Մինչև այդ 2008 թվականին մասնակցել էր ՈՒՀԱ-ի հատուկ նախագծում, Մոսկվայի հավաքականի կազմում։
2012 թվականի փետրվարի 6-ին պաշտոնապես գրանցվել է որպես Վլադիմիր Պուտինի վստահված անձ։
2013 թվականի ապրիլի 19-ից ՏՆՏ հեռուստաալիքի եթեր է դուրս գալիս «ԽԲ» կատակերգական շոուն Գարիկ Խառլամովի և Թիմուր Բատրուդինովի մասնակցությամբ (1 սեզոն, 19 թողարկում)։


=== Անձնական կյանքը ===
Երկար ժամանակ հանդիպել է «Աստղերի ֆաբրիկա» նախագծի մասնակից Սվետլանա Սվետիկովայի հետ, սակայն 2,5 տարվա հարաբերություններից հետո նրանք բաժանվել են։
Հետո Գարիկը ծանոթացավ Յուլյա Լեշենկոյի հետ, ով աշխատում էր Մոսկվայի գիշերային ակումբերից մեկում։ 2010 թվականի սեպտեմբերի 4-ին նրանք ամուսնացան։ 2012 թվականի վերջում նրանք բաժանվեցին, իսկ 2013 թվականի մարտին՝ պաշտոնապես ամուսնալուծվեցին։
2013 թվականին Գարիկ Բուլդոգ Խառլամովը ամուսնացավ դերասանուհի Քրիստինա Ասմուսի հետ։ 2014 թվականի հունվարի 5-ին ծնվեց նրանց դուստր Անաստասիան։


== Ֆիլմագրություն ==
2014 - Օզ. Վերադարձ Զմրուխտյա քաղաք - "Ծաղրածու" Ջեսթեր (հնչյունավորում)
2014 - Լեգո. Ֆիլմ - Երկաթե Մորուք (հնչյունավորում)
2014 - Лёгок на помине - անշարժ գույքի գործակալ, Պաշա Բասով
2014 - Մայրեր 3 - Գոշա
2013 - ԽԲ
2013 - Ընկերների ընկերները
2012 - Շնորհավոր Նոր Տարի, մայրեր - Գոշա
2012 - Большая ржака! - կարդում է տեքստ կուլիսների ետևում
2011 - Լավագույն ֆիլմ 3-ԴԵ - Մաքսիմ Ուտյոսով
2009 - Լավագույն ֆիլմ 2 - Նավաստի
2009 - Արտեֆակտ - հայհոյողը
2008 - Լավագույն ֆիլմ - Վադիկ Վոլնով
2007 - Ակումբ
2007 - Զինվոր Իվան Չոնկինի արկածները
2007 - Շեքսպիրը նույնիսկ երազում չի տեսել - Եգոզեյ Ֆոֆանով
2005 - Հուզվածները - Վիտալիյ Կուպրո
2005 - Շաբաթ երեկոյան
2004 - Նվիրիր ինձ երջանկություն
2003 - Սաշա+Մաշա
Իմ հրաշալի դայակը - Դեղին թերթի լրագրող
Երջանիկ միասին - Տոսիկ Բրեվնո
Մի ծնվիր գեղեցիկ - դրվագ
Երալաշ - դրվագ


== Սկավառակագրություն ==
2007 - Punishment
2008 - Косово (single)
2008 - The Two
2009 - Unplugged In ctkzt
2009 - Комар Евгений (single)
2009 - Безумно дивные три буквы (single)
2009 - Russia Yesterday (special edition)
2009 - Russia Yesterday (bonus disc)
2011 - Моя бабушка курит трубку (Գ. Խառլամով)


== Հեռուստատեսություն ==
2004 թվականին մասնակցություն է ունեցել «Կռահիր մեղեդին» հեռուստախաղում Գարիկ Մարտիրոսյանի և Պոլինա Սիբագատուլինայի հետ միասին։
2010 թվականին հնչյունավորել է Discovery Russia ալիքի «Գոյատևել միասին» հաղորդումը Թիմուր Բատրուդինովի հետ միասին.


== Ծանոթագրություններ ==


== Արտաքին հղումներ ==
Գարիկ Խառլամովի պաշտոնական էջը Ինստագրամում
Մանրապատումներ և սթենդ-ափներ Archived 2014-02-25 at the Wayback Machine. Rutube կայքում